Laura Åkerlund

Laura Åkerlund (s. 4. maaliskuuta 1987 Helsinki) on suomalainen oopperanjohtaja. 

Åkerlund oli vuonna 2019 finalistiehdokas Opéra de Lyonin pääjohtajaksi ja taiteelliseksi johtajaksi, samoin kuin vuonna 2021 Opéra national de Bordeaux pääjohtajaksi ja taiteelliseksi johtajaksi.  

Vuonna 2019 hänet kutsuttiin Badisches Staatstheater Karlsruhen teatterin johtoryhmään päädramaturgiksi. Badisches Staatstheater Karlsruheen kuuluvat ooppera, baletti, teatteri, nuorten teatteri, sinfoniaorkesteri ja Volkstheater. Vastuu-alueina koko teatterin taiteellisen toiminnan suunnittelu eri osastojen kesken, kansainväliset suhteet ja tuotannot, digitaaliset projektit kuten virtual reality -oopperat ja -baletit sekä henkilöstöjohtaminen painopisteenä skandinaavinen johtaminen. Hän toiminut vuodesta 2016 lähtien Suomen uusimman oopperatalon Helsingin Koomisen Oopperan toimitusjohtajana ja taiteellisena johtajana.  

Åkerlund aloitti pianonsoiton opiskelun 6-vuotiaana ja opiskeli ensin yksityisesti, myöhemmin hän siirtyi Helsingin Konservatorion opiskelijaksi. Opiskellessaan Sibelius-lukiossa 2003–2006 ooppera alkoi kiinnostaa ja hän haki Sibelius-Akatemiaan opiskelemaan oopperaohjausta. Opintojen aikana aikana Åkerlund pääsi harjoittelemaan Suomen Kansallisoopperaan, jonka jälkeen jatkoi ooppera-alan töitään. Åkerlund myös soitti kymmenissä eri bändeissä yläasteikäisestä lähtien. 

Åkerlund valmistui ylioppilaaksi 2006 Sibelius-lukiosta ja filosofian maisteriksi vuonna 2016 Helsingin yliopistosta pääaineena musiikkitiede, sivuaineena estetiikka ja taidehistoria. Lisäksi teatteritieteen opintoja 2011–2012 Freie Universität Berlinissä sekä muita opintoja Sibelius-Akatemiassa että Teatterikorkeakoulussa. Toiminut ohjaajana ja apulaisohjaajana vuodesta 2006 lähtien Suomessa, Saksassa, Ruotsissa, Venäjällä ja Englannissa. Työskennellyt apulaisohjaajana muun muassa Komische Oper Berlinissä, Deutsche Oper Berlinissä, Oper Stuttgartissa ja Bayerische Staatsoperissa. 

Hän on myös Suomen Wagner-seuran vuoden 2016 Bayreuth-stipendiaatti. Elokuussa 2016 Åkerlund nimitettiin Helsingin Koomisen Oopperan toimitusjohtajaksi ja taiteelliseksi johtajaksi.

Åkerlund on toiminut Helsingin yliopiston kulttuurivaliokunnan sihteerinä 2009–2010 ja puheenjohtajana 2010-2011. Hän on perustanut Ylioppilasooppera ry:n vuonna 2009. Vuonna 2009 ensiesityksensä sai Yle Teemalla Talo Ranskassa kieliopetusohjelma, jossa Åkerlund toimi yhtenä kilpailijana. Sarjassa on yhdeksän jaksoa ja se kuvattiin Montpellier’ssa, Ranskassa. 

Åkerlund kirjoitti pro gradu -työnsä oopperaohjaamisesta nimellä "It's only opera, not an operation - Demingin ympyrä ja Regiekonzept oopperaohjaajan työprosessissa".

Laura Åkerlund on Nuorten Naisten Kristillisen Yhdistyksen toimitusjohtajana vuosina 1926–1956 toimineen Maija Åkerlundin veljen lapsenlapsenlapsi.

Ohjaukset 

 2018: Stanisław Moniuszko: Halka. Helsinki Opera Festival, Helsingin Koominen Ooppera.
 2018: Aulis Sallinen: Punainen viiva. Kemin kaupunginorkesteri.
 2015: Pjotr Tšaikovski: Jevgeni Onegin. Esitykset Pietarissa venäjällä ja Punkaharjulla.
 2015: Verdi: La Traviata. The 3rd International Music Festival Putikon Hovi. Voittaja seuraavissa kategorioissa: Paras ohjaus, paras pääosa, paras sivuosa, paras miesesiintyjä, paras naisesiintyjä.
 2011: Humanistispeksi: Aallonharjalla. Malmitalo, Helsinki.

 2011: Heta Aho: Himmerrä ja Valo, Musica Nova Helsinki.

Apulaisohjaajana ja Stage Managerina (musiikkijärjestäjä) 

 2016: Richard Wagner: Nürnbergin mestarilaulajat. Ohjaus David Bösch. Lisäksi Fromental-Halévy: La Juive. Ohjaus Calixto Bieito. Apulaisohjaajana molemmissa tuotannoissa. Bayerische Staatsoper.
2016: Heinz-Juhani Hoffmann: Ahti Karjalainen : elämä, Kekkonen ja teot. Repriisiohjaus, ohjaus Juha Hurme. West Coast Kokkola Opera/ Kokkolan Oopperakesä.
 2015: Richard Strauss: Salome. Ohjaus Kirill Serebrennikov. Oper Stuttgart. Apulaisohjaaja ja tämän lisäksi videotaiteilija Ilya Shagalovin työryhmän jäsen. Lisäksi Richard Ayres: Peter Pan. Apulaisohjaaja ja ohjauksen repriisi ensi-ilta.
2015: Seppo Pohjola: Harrbådan neito & Sibelius: Neito tornissa. Apulaisohjaaja ja Stage Manager. Ohjaus Aku-Petteri Pahkamäki. West Coast Kokkola Opera/Kokkolan Oopperakesä.
 2015: Puccini: Gianni Schicci & Béla Bartók: Herttua Siniparran linna. Apulaisohjaaja. Komische Oper Berlin. Ohjaus Calixto Bieito.
 2014: Miika Hyytiäinen: Aikainen 3D Opera. Apulaisohjaaja. Grimeborn Festival for New Opera, Lontoo. Ohjaus Jaakko Nousiainen.
 2014: Birke J. Bertelsmeier: Querelle. Apulaisohjaaja. Deutsche Oper Berlin. Ohjaus Tilman Hecker.
 2013: Mozart: Don Giovanni. Apulaisohjaaja ja Stage Manager. New Generation Opera, Helsingin Juhlaviikot. Ohjaus Erik Söderblom.
 2013: Miika Hyytiäinen: La Figure de la Terre. Apulaisohjaaja ja Stage Manager. Sophiensaele Berliini. Ohjaus Jaakko Nousiainen.
 2012: Richard Wagner: Tristan ja Isolde. Assistant Stage Manager. Helsingin Juhlaviikot & Baltic Sea Festival Tukholma. RSO, joht. Esa-Pekka Salonen. Ohjaus Peter Sellars.
 2009: Haydn: Il mondo della luna. Apulaisohjaaja. Kulttuuritalo Gloria. Ohjaus Ville Saukkonen.
 2009: Gustav Holst: The Planets. Stage Manager, videotaiteen ja musiikin synkronointi livenä. Helsingin Juhlaviikot. Helsingin kaupunginorkesteri, joht. John Storgårds. Videotaiteilija Petri Ruikka.
 2008: Händel: Acis ja Galatea. Apulaisohjaaja ja Stage Manager. Suomalainen kamariooppera. Ohjaus Vilppu Kiljunen.
 2007: Ilkka Kuusisto: Risto Ryti - vapauden vanki. Tuotanto-assistentti, Suomalainen kamariooppera.
 2007: Seppo Pohjola: Kaksi kamarioopperaa rakkaudesta. Apulaisohjaaja, Stage Manager, puvuston assistentti. Helsingin Juhlaviikot & Turun Musiikkijuhlat.
 2006: Haydn: L’Isola disabitata. Suomalainen kamariooppera. Apulaisohjaaja ja Stage Manager.
 2006: Aulis Sallinen: Punainen viiva, Fredrik Pacius: Kung Karls Jakt & Tchaikovsky: Jevgeni Onegin. Apulaisohjaajaharjoittelija Suomen Kansallisoopperassa.

Asiantuntijatyöt 

 2020 alkaen: Theater Dortmund, Akademie für Theater und Digitalität Juryn jäsen 
 2018: Badisches Staatstheater Karlsruhe: Wagnerstimmen-laulukilpailun finaalin tuomariston jäsen. Åkerlund oli Wagnerstimmen kilpailun historian ensimmäinen suomalainen ja kaikkien aikojen nuorin tuomariston jäsen.

 2018: Kiova, Ukraina: Theaterfestival GRA -kilpailun finaalin tuomariston jäsen. Kilpailussa jaettiin palkintoja muun muassa parhaalle oopperatuotannolle, musikaalille, kokeelliselle teatteriesitykselle, lastennäytelmälle ja kamariteatteriesitykselle. Alkukarsintoihin osallistui yli 50 ukrainalaista teatteria ja oopperataloa, joista finaaliin ylsi 16 esitystä. Kilpailu järjestetään vuosittain.

TV-työt 

 2009: Talo Ranskassa tv-ohjelman esiintyjä. Tuotanto YLE Teema ja Broadcasters.
 2008: Ilkka Kuusisto: Risto Ryti - vapauden vanki. DVD-julkaisun studio-ohjaaja. Suomalainen kamariooppera.

Lähteet
 http://yle.fi/vintti/yle.fi/teema/ohjelmat/juttuarkisto/talo-ranskassa.html
 http://www.suomenwagnerseura.org/index.php?option=com_content&view=article&id=81:suomen-wagner-seuran-stipendiaatit&catid=14:sisalto&Itemid=491
 http://yle.fi/aihe/artikkeli/2016/03/23/intomielinen-nuori-ohjaaja-laura-akerlund-matkaa-toihin-baijerin

Viitteet

Aiheesta muualla
http://yle.fi/uutiset/3-9079937
 http://www.rondolehti.fi/tuoreimmat/uutiset/helsinkiin-uusi-oopperatalo/
https://www.hbl.fi/tagg/laura-akerlund 
 http://www.valomerkki.fi/aiheet/kulttuuri/uuden-ajan-oopperatalo-satsaa-kansainvaliseen 

Vuonna 1987 syntyneet
Elävät henkilöt
Oopperaohjaajat
Oopperanjohtajat